- આણંદ શહેરમાં જૂના બસ સ્ટેન્ડ વિસ્તારમાં મંગળવારની રાત્રે તસ્કરો ત્રાટક્યા હતા. સાત જેટલી દુકાનોના તાળા તોડયા હતા. જોકે મોટાભાગની દુકાનોમાંથી તસ્કરોના હાથમાં કંઈ જ લાગ્યું ન હતું. તસ્કરોએ આણંદ શહેરના સલાટિયા રોડ ઉપર બે મકાન અને એક દુકાનને પણ નિશાન બનાવ્યા હતા. બનાવની જાણ થતા જ આણંદ શહેર પોલીસે સ્થળ ઉપર દોડી જઇ તપાસ શરૂ કરી હતી. આ ઉપરાંત આંકલાવની કિંખલોડ ચોકડી પાસે પણ ત્રણ દુકાનોનાં તાળાં તોડી રૂ.૫૦ હજારની મતાની ચોરી કરી હતી.